Novelleanalyse – skjema

Innleiing: Presenter novella med tittel, forfattar, utgivingsår og namn på samlinga ho stod i.

Hugs at namnet på novella skal stå med hermeteikn og tittelen på samlinga i kursiv.

# Hovuddel:

Handling**:** Gi ei svært kort oversikt over kva novella handlar om. Antyd kva som kan vere temaet.

Personar**:** Gi ein karakteristikk av hovudperson og viktige bipersonar. Kva står dei for? Endrar nokon seg? Hugs at personar kan skildrast både gjennom kva dei gjer, kva dei tenkjer, kva andre tenkjer om dei og gjennom rein skildring.

Miljø**:** Kor og når skjer handlinga i novella? Kan årstalet novella blei skriven hjelpe deg til å forstå dette? Kva slags miljø møter vi? I nokre tekstar er ikkje miljøet så viktig å seie så mykje om, mens i andre tekstar kan miljøet bety mykje for sjølve handlinga.

Synsvinkel**:** Korleis er novella fortald? Kven sine augo ser vi handlinga med? Kva er fordelen med å velje ein slik forteljesynsvinkel akkurat i denne teksten?

**Autoral forteljar**: er ikkje sjølv med i handlinga. Det som skjer, blir skildra utanfrå. Den autorale forteljaren kan vere *allvitande*, dvs. at han veit kva alle personane tenkjer eller føler. Eller han kan berre *referere* det som skjer, utan å vite kva nokon tenkjer eller føler (eks.: eventyr).

**Personal forteljar**: Er sjølv med i handlinga, enten som førstepersonforteljar («eg») eller tredjepersonsforteljar («han»/ «ho»). Denne forteljartypen har innsikt i tankene til hovudpersonen, men ikkje i dei andre personane.

Oppbygning**:** Begynner teksten in medias res, det vil seie rett inn i handlinga?Kronologisk eller med retrospeksjon? Dersom det er retrospeksjon, kva får det å seie for handlingen i novella? Er det lagt inn nokre hint i måten novella blir fortald på som gjer at vi forstår noko som ikkje blir sagt rett ut? Av og til antydar forfattaren berre i staden for å seie ting rett ut. Då må vi «lese mellom linjene».

Vendepunkt: Finst det eit høgdepunkt eller eit vendepunkt i teksten? Er det ein overraskande slutt? Kva gjer det med måten vi oppfattar handlinga på?

Stemning: I somme tekstar er det brukt mange ord som skapar stemning. Dette er òg verkemiddel. Det kan til dømes vere ord som er med på å skape ei uhyggjeleg stemning, ei kald stemning, ei glad stemning. Dette er ofte gjort i litt stilleståande tekstar som ikkje nødvendigvis har så mykje spenning i form av eit tydeleg høgdepunkt eller vendepunkt.

Metaforar: I somme tekstar blir det brukt språklege bilete eller symbol som enten skal få lesaren til å tenkje i bestemte retningar, eller dei blir brukt for å understreke eller tydeleggjere eit poeng.

Tema:Kva handlar denne teksten eigentleg om? KJem det klart fram i teksten, eller må vi lese mellom linjene? Som regel har forfattaren eit poeng han vil ha fram i teksten sin, noko han vil seie. Dette er temaet. Dersom vi føler at forfattaren i tillegg vil «lære» lesaren noko spesielt med teksten sin, seier vi teksten har ein bodskap.

Avslutning: Skriv gjerne di eiga meining om det novella tok opp.